Diari Oficial de la Generalitat Valenciana


Sumari del DOGV 6146, del 17-11-2009 (2009/12003)

ORDE de 28 d'octubre de 2009, de la Conselleria de Justícia i Administracions Públiques, per la qual crea el fitxer informatitzat «Valencians residents a la Comunitat de Madrid».
----------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2009/10/28/(1)/dof/vci/html**

### Dades del document

Número de DOGV
:   6146

Data del DOGV
:   17-11-2009

Secció del DOGV
:   I. DISPOSICIONS GENERALS

Número del document
:   2009/12123


Data del document
:   28-10-2009

Organisme emissor
:   Conselleria de Justícia i Administracions Públiques

Tipus de document
:   Ordre

Correcció d'errades

 Descriptors 

:   * legislació
    * administració regional
    * dades personals
    * base de dades

ORDE de 28 d'octubre de 2009, de la Conselleria de Justícia i Administracions Públiques, per la qual crea el fitxer informatitzat «Valencians residents a la Comunitat de Madrid». [2009/12439]  
PREÀMBUL  
La Llei Orgànica 15/1999, de 13 de desembre, de Protecció de Dades de Caràcter Personal, estableix en l'article 2 que aquesta serà aplicable a les dades de caràcter personal registrades en suport físic que les faça susceptibles de tractament, i a tota modalitat d'ús posterior d'aquestes dades pels sectors públic i privat.  
Així mateix, l'esmentada Llei Orgànica disposa, en l'article 20, que la creació, modificació o supressió dels fitxers de les administracions públiques només podran fer-se per mitjà de disposició general publicada en el Boletín Oficial del Estado o diari oficial corresponent. En desplegament de la Llei, els articles 52 a 54 del Reial Decret 1720/2007, de 21 de desembre, contemplen el procediment i forma per a la creació de fitxers de titularitat pública, així com el seu contingut.   
Per la seua banda, el Decret 96/1998, de 6 de juliol, del Govern Valencià, pel qual es regulen l'organització de la funció informàtica, la utilització dels sistemes d'informació i el Registre de Fitxers Informatitzats en l'àmbit de la Generalitat Valenciana, determina, en els seus articles 10 i següents, el procediment d'inscripció en aquest últim dels fitxers informatitzats de dades personals creats o gestionats pels distints òrgans i entitats de la Generalitat, així com que l'aprovació de la disposició de caràcter general creadora dels fitxers informatitzats correspon a la conselleria competent per raó de la matèria.  
Per tot això, segons el que estableix l'article 28 e) de la Llei 5/1983, de 30 de desembre del Consell, i una vegada complits els tràmits establits en l'article 12 de Decret 96/1998, de 6 de juliol, del Govern Valencià, així com els del Decret 24/2009, de 13 de febrer, del Consell, sobre projectes normatius de la Generalitat i conforme amb el Consell Jurídic Consultiu.  
ORDENE  
Article 1. Objecte  
La present Orde té com a objecte la creació i regulació del fitxer informatitzat que es descriu en l'annex, de conformitat amb el que estableix l'article 20 de la Llei Orgànica 15/1999, de 13 de desembre, de Protecció de Dades de Caràcter Personal.  
Article 2. Obligacions sobre confidencialitat, seguretat i integritat  
El titular de l'òrgan administratiu, responsable de l'esmentat fitxer, que es determina en el punt 7 de l'annex, adoptarà les mesures de gestió i organització que calguen per a assegurar la confidencialitat, seguretat i integritat de les dades, així com les conduents a fer efectives les garanties, obligacions i drets reconeguts en la Llei Orgànica 15/1999, de 13 de desembre, de Protecció de Dades de Caràcter Personal.  
Article 3. Dret d'accés, rectificació i cancel·lació  
Els afectats pel dit fitxer informatitzat poden exercitar el seu dret d'accés, rectificació i cancel·lació de dades, quan procedisca, davant de l'òrgan que per a això es concreta en el punt 8 de l'annex d'aquesta orde.  
DISPOSICIÓ FINAL  
Única. Entrada en vigor  
La present orde entrarà en vigor l'endemà de la seua publicació en el Diari Oficial de la Comunitat Valenciana.  
València, 28 d'octubre de 2009  
La consellera de Justícia i Administracions Públiques,  
PAULA SÁNCHEZ DE LEÓN GUARDIOLA  
ANNEX  
1. Nom/denominació del fitxer: «Valencians residents a la Comunitat de Madrid"  
2. Descripció de la finalitat i usos previstos del fitxer  
Subministrar informació a valencians que tinguen la seua residència a la Comunitat de Madrid.  
Usos:   
- Divulgació d'informació de la Generalitat o altres administracions de la Comunitat Valenciana.  
- Oferta de serveis de la Generalitat o altres administracions de la Comunitat Valenciana.  
3. Persones o col·lectius sobre els quals es pretén obtindre dades de caràcter personal.  
Valencians majors d'edat que tinguen la seua residència a la Comunitat de Madrid i que hagen expressat la seua voluntat de ser inclosos en el fitxer.  
4. Procedència, procediment i suport per a l'arreplega de dades de caràcter personal  
Procedència:  
- El mateix interessat o el seu representant legal.  
Procediment:  
- Formularis.  
- Transmissió electrònica, telefònica o personal de dades.  
Suport:  
- Paper.  
- Via telemàtica.  
5. Estructura bàsica del fitxer automatitzat i la descripció dels tipus de dades de caràcter personal inclosos.  
Cognoms i nom   
Domicili, codi postal i telèfons.  
Sexe.  
Professió.  
Data i lloc de naixement  
Adreça de correu electrònic  
DNI.  
Observacions.  
6. Cessions de dades de caràcter personal i, si fa al cas, les transferències de dades que es prevegen a països tercers.  
No previstes.  
7. Òrgan responsable del fitxer  
director/a de la Delegació de la Comunitat Valenciana a Madrid.  
8. Serveis o unitats davant els quals pogueren exercitar-se els drets d'accés, rectificació i cancel·lació.  
Delegació de la Comunitat Valenciana a Madrid.  
9. Mesures de seguretat amb indicació del nivell exigible: nivell bàsic, segons els criteris arreplegats en el Reial Decret 1720/2007, de 21 de desembre, pel qual s'aprova el Reglament de desplegament de la Llei Orgànica 15/1999, de 13 de desembre, de Protecció de Dades de Caràcter Personal.


Còpia Permalink ELI